钦定古今图书集成/明伦汇编/氏族典/第429卷 > 赵及
## 钦定古今图书集成/明伦汇编/氏族典/第429卷 > 赵及

按《宋史赵及传》：“及字希之，其先幽州良乡人。父的，事
契丹为蔚州灵丘令。雍熙中，王师北征，乃归，授偃师
令，因家焉。及举进士，为慈州军事推官，累迁兵部员
外郎，擢兼侍御史，知杂事，数论时政。迁户部副使，以
疾改刑部郎中，直昭文馆，知卫州，徙知河中府，特拜
天章阁待制、右司郎中。祀明堂，迁右谏议大夫，还判”
大理寺、流内铨，出知徐州，卒。